આજે સવારે રાહુલ ગાંધી રાજઘાટ પહોંચ્યાં હતા. તેમણે મહાત્મા ગાંધીને શ્રદ્ધાંજલિ આપીને માર્ચની શરૂઆત કરી હતી. તેમની સાથે કોંગ્રેસ કોષાધ્યક્ષ અહમદ પટેલ અને પાર્ટી મહાસચિવ મોતીલાલ વોરા સહિત કોંગ્રેસના અન્ય અગ્રણી નેતાઓ અને કાર્યકર્તાઓ પણ જોડાયા હતા. રાહુલ ગાંધીએ કોંગ્રેસના અગ્રણી નેતાઓ અને કાર્યકરો સાથે રાજઘાટથી રામલીલા મેદાન સુધી માર્ચ કરી હતી અને રામલીલા મેદાનમાં શરૂ કરવામાં આવેલા ધરણાંમાં યુપીએ ચેરપર્સન સોનિયા ગાંધી, પૂર્વ વડાપ્રધાન મનમોહન સિંહ પણ પહોંચ્યા હતા.